S. V. Rachmaninovas

Sergejus Vasiljevičius Rachmaninovas- rusų kompozitorius, dirigentas, pianistas, simbolizmo krypties atstovas muzikoje. Kūryboje vienijo Peterburgo ir Maskvos konservatyvių mokyklų principus ir sukūrė savo unikalų stilių, kuris tapo klasikinės muzikos perlu.

Kompozitorius išgarsėjo dar būdamas studentu, nes parašė daug kūrinių, kurie vėliau sulaukė populiarumo, tai: romansai, garsusis preliudas, pirmasis koncertas fortepijonui ir orkestrui, opera „Aleko“, sukurta pagal poeto A. Puškino poemą „Čigonai“, kuri buvo pastatyta Maskvos Didžiajame ("Bolšoj") teatre.

Rachmaninovas gan anksti, dar studijuodamas Maskvos konservatorijoje, tapo žinomu kompozitoriumi, pianistu ir dirigentu. Jo kūryba skirstomi į tris (ar net keturis) laikotarpius: ankstyvasis, brandusis ir vėlyvasis (užsienio kūrybos) laikotarpiai. Paskutinis kompozitoriaus sukurtas kūrinys - ,,Simfoniniai šokiai". Jo kūryba yra chronologiškai susijusi su Rusijos meno periodu, kuris vadinamas „Sidabriniu amžiumi“. Rachmaninovo, kaip tikinčiojo, darbuose išryškėja krikščioniškieji motyvai. Ypatingą vietą kūryboje užima fortepijoninė muzika, tai: 24 preliudai, 15 etiudų-paveikslų, 4 koncertai fortepijonui ir orkestrui, rapsodija Paganini tema fortepijonui ir orkestrui. Suskambus Rachmaninovo muzikai, mes lyg isgirstame aistringą, vaizduotę audrinančią menininko kalbą. Kompozitorius garsais perteikia mėgavimasi gyenimu ir jo muzika teka tarsi begalinė plati upė (antrasis koncertas fortepijonui ir orkestrui). Kompozitorius tarsi pasakoja apie nuostabias minutes, kai žmogus mėgaujasi gamtos ramybe ar džiaugiasi miško, ežero grožiu, tuomet muzika tampa ypač švelni, ryški, trapi ir skaidri.

Romansai: „Čia gera“, „Salelė“, „Alyvos“.

Perklausyti ir skaityti Internete:

https://www.youtube.com/watch?v=sCtixpIWBto